जेल में बंद सरगना की मदद करने के लिए चुराते थे कारें, बाइक और मोबाइल
जेलमें बंद सरगना की आर्थिक मदद करने के लिए चोर गिरोह के चार मेंबरों ने कई कारें, बाइक और मोबाइल चुरा लिये। चोरी किये वाहन बेचने के लिए घूमते समय सीआईए-1 पुलिस ने चारो आरोपियों को काबू कर लिया। पकड़े गये आरोपियों की पहचान नामी कार चोर जगसीर सिंह उर्फ शीरा के गैंग के मेंबरों लाल सिंह रोड टिब्बा बस्ती मोगा के रहने वाले गुरविंदर सिंह उर्फ लक्की, गली नंबर आठ गुरू तेग बहादर नगर बरनाला के रहने वाले अंग्रेज सिंह, गांव साध वाला फरीदकोट के रहने वाले गुरसेवक सिंह और जगसीर सिंह उर्फ जग्गी के रूप में हुई है। आरोपियों से चुराई हुई पांच कारें, तीन बाइक, 8 मोबाइल और कारों के लॉक तोड़ने के लिए इस्तेमाल की जाने वाली इलेक्ट्रानिक ड्रिल बरामद की है। गुरविंदर, गुरसेवक और जसबीर पर पहले भी अलग-अलग जिलों में चोरी के कई मामले दर्ज है, जिसमें कई मामलों में वह जेल जाकर जमानत पर बाहर आये हैं और कुछ मामलों में भगौड़े हैं। आरोपियों पर थाना सलेम टाबरी में मामला दर्ज किया गया है। पुलिस शनिवार आरोपियों को अदालत में पेश कर रिमांड लेगी और पूछताछ करेगी, जिसमें और भी वारदातों का खुलासा होने की उम्मीद है।
सीआईए-1 इंचार्ज इंस्पेक्टर हरपाल सिंह ग्रेवाल के अनुसार 3 मार्च को उन्होंने पुलिस पार्टी के साथ जालंधर बाईपास चौक में चैकिंग कर रहे थे। एएसआई दलीप सिंह ने वहां से निकल रही इंडिका कार को जांच के लिए रोकने की कोशिश की तो आरोपियों ने कार भगा ली। पुलिस पार्टी ने पीछा कर आरोपियों को काबू करने के बाद पूछताछ की तो पता चला कि आरोपी शीरा गैंग के मेंबर है, वह चोरी की की कार बेचने के लिए लुधियाना आये थे। उसके बाद पूछताछ दौरान आरोपियों ने अलग-अलग जगह पर छुपा कर रखी कारें, बाइक और मोबाइल बरामद करवाये।
सीआईए-1 पुलिस टीम की हिरासत में कार चोर शीरा गैंग के चारों मेंबर्स।
hin_Deva hin_Deva hin_Deva bho_Deva